Selskapet slik det eksisterer i dag er et resultat av en rekke sammenslåinger, oppkjøp og nedkjøp. Den eldste delen av selskapet går tilbake til 1823, da New York Gas Light Company ble grunnlagt av investorer fra New York. Det ble notert på New York Stock Exchange i 1824. I 1884 gikk seks ulike gasselskaper sammen og dannet Consolidated Gas Company. Elektrisitetsvirksomheten i selskapet har sin historie tilbake til 1882 da Edison Illuminating Company, grunnlagt av Thomas Edison to år tidligere, startet med strømforsyning til 59 kunder på Manhattan.